Sopranos
Sarjan esittäminen Yhdysvalloissa alkoi vuonna 1999. Sitä tuotettiin yhteensä kuuden tuotantokauden verran. "Sopranosin" viimeinen jakso ”Made in America” esitettiin Yhdysvalloissa 10. kesäkuuta 2007. Suomessa sarjaa on esittänyt kokonaan Nelonen, ja vuonna 2010 sitä esitettiin Yle TV2:lla. Sarja on voittanut muun muassa 21 Emmy-palkintoa ja viisi Golden Globe -palkintoa. "Sopranos" on listattu monesti kaikkien aikojen parhaaksi televisiosarjaksi.
The Walking Dead
Sarjaa alettiin esittää Yhdysvalloissa AMC-kanavalla 31. lokakuuta 2010. Se sai hyvän vastaanoton ja sarjaa jatkettiin toiselle tuotantokaudelle, joka alkoi 16. lokakuuta 2011. Kolmas tuotantokausi alkoi Yhdysvalloissa 14. lokakuuta 2012 ja neljäs kausi 13. lokakuuta 2013. Viides tuotantokausi alkoi Yhdysvalloissa 12. lokakuuta 2014 ja Suomessa 13. lokakuuta 2014. Kuudes tuotantokausi alkoi Yhdysvalloissa 12. lokakuuta 2015 ja Suomessa päivää myöhemmin. Sarjan seitsemäs tuotantokausi alkoi Yhdysvalloissa 23. lokakuuta 2016. Kahdeksas tuotantokausi alkoi Yhdysvalloissa 22. lokakuuta 2017. AMC on ilmoittanut, että sarjasta on tilattu yhdeksäs kausi, jonka esittäminen alkoi seitsemäs lokakuuta vuonna 2018.